Megan Foxová

Megan Foxová (; * 16. máj 1986, Oak Ridge, Tennessee, Spojené štáty) je americká herečka a modelka.

 Profesionálna kariéra 
Po ukončení úspešnej kariéry modelky začala svoje herecké účinkovanie v roku 2001 vo vedľajšej role Brianny Wallaceovej vo video filme Sestry na Bahamách. Ako hosť sa objavila v niekoľkých televíznych seriáloch ako napríklad Dva a pol chlapa, Ocean Ave alebo Hope & Faith, kde stvárnila úlohu Sydney Shanowski. V roku 2004 sa prvýkrát objavila vo filme Spoveď kráľovnej strednej školy, kde si po boku herečky Lindsay Lohanovej zahrala úlohu Carly. Prielom v jej hereckej kariére znamenala až ponuka režiséra Michaela Baya v roku 2007 na hlavnú ženskú rolu vo filme Transformers . 

 Osobný život 
Narodila sa Darlene Tonachiovej a Franklinovi Foxxovi, ktorý zo svojho priezviska vypustil jedno „x“. Rodičia sa rozviedli v jej detstve. So staršou sestrou vyrastali spoločne s matkou a nevlastným otcom Tonym Tonachiom blízko Rockwoodu v Tennessee. Megan má francúzskych, írskych a indiánskych predkov. Hlási sa ku kresťanskej viere. Počas stredoškolského štúdia navštevovala súkromnú kresťanskú školu Morningside Academy, maturitu potom zložila na St. Lucie West Centennial High School. Na strednej škole čelila šikane – nie pre svoj vzhľad, ale preto, lebo sa viac priatelila s chlapcami než dievčatami. S matkou žila, až dokiaľ sa nedokázala uživiť sama. 

Pravidelne sa objavuje v rebríčkoch najkrajších žien sveta, ktoré sú vyhlasované rôznymi časopismi a agentúrami. Médiá ju často porovnávajú s herečkou Angelinou Jolie a nazývajú ju ako Angelinin klon, Angelina 2.0 alebo Angelina Jr. 

Vydala sa v júni 2010 po dlhodobom vzťahu s americkým hercom Brianom Greenom, ktorý stvárnil postavu Davida Silvera v seriáli Beverly Hills 90210. 27. septembra 2012 sa im narodil syn Noah Shannon Green. Už predtým spolu vychovávali Brianovho syna Kassia (* 2002) z jeho predchádzajúceho manželstva. 13. februára 2014 sa im narodil druhý syn Bodhi Ransom a 4. augusta 2016 tretí syn, Journey River. 

 Filmografia 
 Film 
 Rok Názov Rola Poznámky 2001 Sestry na Bahamách Brianna  2003  Bad Boys II  Tancujúce dieťa pod vodopádom  2004 Spoveď kráľovnej strednej školy Carla Santini  2004 Boss Girl Candace Televízny film 2007 Transformers Mikaela Banes  2008 Ako sa zbaviť priateľov a zostať úplne sám Sophie Maes  2008 Whore Lost 2009 Transformers: Pomsta porazených Mikaela Banes  2009 Pozor, hryzie! Jennifer  2010 Jonah Hex Lilah  2010 Na Nai'a: Legend of the Dolphins Hawaiian Spinner Dolphins Hlas 2010 Passion Play Lily Luster  2011 Projekt: Otrok Mary Jane  2012 Diktátor Seba  2012 Robot Chicken DC Universe Special Lois Lane Hlas, televízny film 2012 Štyridsiatka na krku Desi 2014 Teenage Mutant Ninja TurtlesApril O'Neil 2015 Zeroville Soledad Paladin  2016 Teenage Mutant Ninja Turtles: Half Shell April O'Neil 

Televízia
 Rok Nadpis Rola Poznámky 2003 Čo na tebe milujem Shannon Epizóda: „Like a Virgin (Kinda)“ 2004 Dva a pol chlapa Prudence Epizóda: „Camel Filters and Pheromones“ 2004 The Help Cassandra Ridgeway 3 epizódy 2004 – 2006 Hope & Faith Sydney Shanowski 48 epizód 2011 Robot Chicken Seba / Lois Lane HlasEpizóda: „The Core, the Thief, His Wife and Her Lover“ 2012 Wedding Band Alexa Jordan Epizóda: „I Love College“2016New GirlReagan Lucas7 epizód

 Hudobné videá 
 Rok Umelec Názov Poznámky 2010 Eminem featuring Rihanna „Love the Way You Lie“  2009 Panic! at the Disco „New Perspective“ Scény z Jennifer's Body

 Referencie 

 Iné projekty 

 Externé odkazy 



 Zdroj 


Kategória:Filmové herečky USA
Kategória:Televízne herečky USA
Kategória:Osobnosti USA francúzskeho pôvodu
Kategória:Osobnosti USA indiánskeho pôvodu
Kategória:Osobnosti USA írskeho pôvodu
Kategória:Osobnosti z Tennessee